شەفەق نیوز/ رێکخراو تەندروسی جهانی لە عراق، ئمڕوو دووشەممە، ئاشکراکرد لە راسیەگەی تۆمارکردن تووشهاتن وە ڤایڕۆس کۆڕۆنا ئەرا خاسەوبویەیل بیماریەگە، و دیاری کرد ک خاسەوبویەیل مەترسی لەبان ئەواکان نەیرن.عەدنان نەوار ئەندام رێکخراوەگە ئەرا ئاژانس شەفەق نیوز وت: عراق تا ئیسە هویچ تووشهاتنیگ ئەرا دوەیەم جار لە خاسەوبویەیل ڤایڕۆسەگە تۆمار نەکردگە، و هویچ بەڵگەیگ نیە لەبان تووشهاتن کەسیگ لە گوزەیشتە تووشبویە.وتیش: وەگورەی توێژینەوە سەرەتاییەگان، ک تووشهاتگ وە ڤایڕۆس کۆرۆنای خاسەوبوی، دژایەتی لە تووشهاتن ئەرا جاریگتر وەرگرید، و شایەت ماوەگەی ٤ مانگ ئەرا شەش مانگ بوود، و تیش؛ خاسەوبویەگە هیچ مەترسییگ نەیرێد، چوونکە دویای خاسەوبوینی کەسیگ تر پەتاگە لەلی نێەگرێد.
